open-index/open-wikipedia-markdown huggingface dataset:
בת'אני הול-לונג

**בת'אני א. הול-לונג** (באנגלית: **Bethany A. Hall-Long**; נולדה ב-12 בנובמבר 1963) היא פוליטיקאית אמריקאית שכיהנה כמושלת דלאוור ה-75 למשך שבועיים בחודש ינואר 2025. הול-לונג, חברת המפלגה הדמוקרטית, כיהנה כסגנית מושל דלאוור בין השנים 2017–2025 תחת המושל ג'ון קרני. בינואר 2025, בעקבות התפטרותו של קרני מתפקיד המושל לאחר שנבחר לראש עיריית וילמינגטון, התמנתה הול-לונג למושלת המדינה עד להשבעתו של מאט מייר, שנבחר כהלכה להחליף את קרני בבחירות הכלליות. טרם כהונתה כסגנית המושל הייתה חברת הסנאט של דלאוור (2016-2008) ובית הנבחרים של דלאוור (2008-2002).

## ביוגרפיה
בתא'ני הול-לונג נולדה ב-12 בנובמבר 1963 במחוז סאסקס שבדלאוור. היא קרובת משפחתו של דייוויד הול, המושל ה-15 של דלאוור. הול-לונג גדלה בחווה עם שני אחיה הגדולים ולמדה בבית הספר התיכון אינדיאן ריבר. היא השלימה לימודי תואר ראשון בסיעוד באוניברסיטת תומאס ג'פרסון, תואר שני ברפואה מאוניברסיטת הרפואה של קרוליינה הדרומית, ותואר דוקטור במדיניות בריאות וניהול סיעודי באוניברסיטת ג'ורג' מייסון.

את הקריירה האקדמית שלה החלה כמרצה באוניברסיטת ג'ורג' מייסון, ולאחר מכן עברה לאוניברסיטת דלאוור, שם היא משמשת כפרופסור לסיעוד.

בבחירות 2016 נבחרה הול-לונג לסגנית מושל דלאוור ונכנסה לתפקיד ב-17 בינואר 2017. במהלך כהונתה יזמה את הקמת הקונסורציום לבריאות התנהגותית ביוני 2017, אותו היא מנהלת. תפקידו של הקונסורציום הוא לפתח תוכניות לטווח קצר וארוך להתמודדות עם התמכרות ונושאי בריאות הנפש בדלאוור. בשנת 2018, שיתף הקונסורציום פעולה עם Pew" Charitable Trusts" כדי להרחיב את הגישה לטיפול באופיואידים. ביוני 2022 פעלה הול-לונג עם חברת הסנאט המדינתי שרה מקברייד וחברת בית הנבחרים של דלאוור מליסה מינור-בראון להשגת מימון בסך 3.2 מיליון דולר אמריקאי ממשרד הבריאות והשירותים החברתיים של דלאוור להקמת מתקן הטיפול הראשון עבור נשים הרות והורים הסובלים מהתמכרות לאופיואידים.

היא נבחרה מחדש בבחירות 2020 לאחר שגברה על מועמדת המפלגה הרפובליקנית דונייל הול. בין השנים 2020 ל-2021 כיהנה הול-לונג כיושבת ראש איגוד סגני המושלים הלאומי.

באפריל 2024 הודיעה הול-לונג על מועמדותה לתפקיד מושלת דלאוור, והצטרפה למערכת הבחירות המקדימות במפלגה הדמוקרטית לצד נציב מחוז ניו קאסל מאט מייר ומזכיר מחלקת משאבי הטבע והבקרה הסביבתית לשעבר קולין א'מארה. במהלך הפריימריז התעוררה מחלוקת כאשר התברר כי העבירה לבעלה, דיינה הול, למעלה מ-200 אלף דולר בתשלומים שלא דווחו מעולם. בעקבות הפרשה תיקנה הול-לונג שבע שנות דיווחים כספיים של מטה הבחירות שלה. היא הפסידה בבחירות המקדימות לאחר שגרפה 36.62% מהקולות, לעומת 46.98 האחוזים שגרף מייר, שאף נבחר בבחירות הכלליות.

חרף כישלונה בבחירות לתפקיד המושל, הושבעה הול-לונג למושלת ה-75 של דלאוור ב-7 בינואר 2025, כאשר המושל המכהן ג'ון קרני התפטר טרם סיום כהונתו כדי להתמנות לראש עיריית וילמינגטון. כהונתה ארכה כשבועיים בלבד עד להשבעתו של מאט מייר.

## קישורים חיצוניים

## הערות שוליים

קטגוריה:אמריקאים ילידי דלאוור
קטגוריה:בוגרי אוניברסיטת ג'ורג' מייסון
קטגוריה:חברי האספה הכללית של דלאוור
קטגוריה:סגני מושלי דלאוור
קטגוריה:מושלי דלאוור
קטגוריה:מושלי מדינות ארצות הברית מהמפלגה הדמוקרטית
קטגוריה:סגל אוניברסיטאות ומכללות בארצות הברית
קטגוריה:אמריקאיות שנולדו ב-1963
קטגוריה:אמריקאים שנולדו ב-1963
1998 בספרות

בערך זה מצוינים אירועים בולטים שהתרחשו במהלך שנת 1998 ונוגעים לתחום הספרות.

## אירועים בולטים

## ספרים חדשים נבחרים

### סיפורת
* פאולו קואלו – ורוניקה מחליטה למות
* נלסון דה מיל – אי המגפות
* סטיבן קינג – שק של עצמות
* ברברה קינגסולבר – תורת עץ הרעל
* איאן מקיואן – אמסטרדם
* הרוקי מורקמי – קורות הציפור המכנית
* אלכסנדר מק'קול סמית – סוכנות הבלשיות מספר 1
* קוני ויליס – מלבד הכלב

### ספרי ילדים ונוער
* ג'יי קיי רולינג – הארי פוטר וחדר הסודות
* לואיס סאקר – בורות

### ספרי עיון
* אינגה מוסיו – כוס: הצהרת עצמאות
* ספנסר ג'ונסון – מי הזיז את הגבינה שלי?

## נפטרו
* 8 בפברואר – הלדור לכסנס, סופר איסלנדי, זוכה פרס נובל לספרות (נולד ב-1902)
* 27 באפריל – קרלוס קסטנדה, סופר אמריקאי פרואני (נולד ב-1925)
* 16 באוגוסט – דורותי וסט, עיתונאית וסופרת אפרו-אמריקאית, מתנועת הארלם רנסאנס (נולדה ב-1907)
* 28 באוקטובר – טד יוז, משורר וסופר ילדים אנגלי (נולד ב-1930)

## פרסים
* פרס נובל לספרות: ז'וזה סאראמאגו
* פרס קומואש: אנטוניו קנדידו
* פרס בוקר: איאן מקיואן, אמסטרדם

## קישורים חיצוניים

*

קטגוריה:שנים בספרות - המאה ה-20
קטגוריה:1998
האליפות הלאומית של ארצות הברית בטניס 1948

**האליפות הלאומית של ארצות הברית בטניס 1948** הייתה תחרות טניס שנערכה על מגרשי הדשא. תחרויות תחרויות זוגות נשים וזוגות גברים התקיימו במועדון הקריקט בפרברי בוסטון. הם החלו ב-23 באוגוסט והסתיימו ב-28 באוגוסט. תחרות הנשים, תחרות הגברים וזוגות מעורבים התקיימו במועדון הטניס וסט סייד שבניו יורק. הם החלו ב-10 בספטמבר והסתיימו ב-19 בספטמבר.

לואיז ברוף ומרגרט אוסבורן דופונט זכו ב-2 תחרויות.
## התחרות
### תחרות הגברים
ימין|ממוזער|180px|פנצ'ו גונסאלס, מנצח תחרות הגברים
לתחרות זו נרשמו 85 טניסאים שחולקו ל-8 בתים. 16 הטניסאים החזקים קיבלו דירוג (לטניסאים אמריקאים וטניסאים זרים בנפרד).

 

מנצח אליפות 1947 ג'ק קרמר מארצות הברית לא השתתף בתחרות. פנצ'ו גונסאלס מארצות הברית שיחק משחק הגמר נגד אריק סטארגס מדרום אפריקה וניצח ב-3 מערכות. 

### תחרות הנשים
שמאל|ממוזער|מרגרט אוסבורן דופונט, מנצחת התחרות
בתחרות הנשים השתתפו 52 טניסאיות שחולקו ל-4 בתים. 13 הטניסאיות החזקות קיבלו דירוג (לטניסאיות אמריקאיות וטניסאיות זרות בנפרד).

מנצחת תחרות 1947 טניסיאות אמריקאיות לואיז ברוף שיחקה במשחק הגמר נגד אמריקאית מרגרט אוסבורן דופונט והפסידה ב-3 מערכות.

### תחרות זוגות גברים
בתחרות השתתפו מספר זוגות. במשחק הגמר מנצחי תחרות 1942 ו-1946 ביל טלברט/גרדנר מלוי (ארצות הברית) שיחקו נגד זוג פרנק פרקר/טד שרודר (ארצות הברית) וניצחו אותם ב-5 מערכות. לביל טלברט זה היה הניצחון הרביעי בתחרויות זוגות גברים באליפות ארצות הברית.

### תחרות זוגות נשים
בתחרות השתתפו 21 זוגות. מספר זוגות חזקות זכו בדירוג כדלקמן:

במשחק הגמר מנצחות תחרויות 1943-1947 מרגרט אוסבורן דופונט/לואיז ברוף מארצות הברית נפגשו עם זוג אמריקאי פטרישיה טוד/דוריס הארט וניצחו אותן ב-3 מערכות.

### תחרות זוגות מעורבים
בתחרות השתתפו 44 זוגות. בוצע דירוג של הזוגות החזקות כדלקמן:

מנצחי תחרות 1947 לואיז ברוף/ג'ון ברומיץ' שיחקו בזוגות שונות. זוג לואיז ברוף/טום בראון האמריקאי שיחקו במשחק הגמר נגד זוג אמריקאי נוסף מרגרט אוסבורן דופונט/ביל טלברט וניצחו ב-2 מערכות. ללואיז ברוף זה היה הניצחון השני ברציפות והשלישי בסך הכול בתחרויות זוגות מעורבים.

## קישורים חיצוניים
* Collins, Bud (2010). The Bud Collins History of Tennis (2nd ed.). [New York]: New Chapter Press. pp. 86–88. .
* תחרות הגברים
* תחרות הנשים וזוגות מעורבים
* תחרות זוגות נשים

## הערות שוליים

1948
ארצות הברית
קטגוריה:1948 בארצות הברית
השרפות בלוס אנג'לס (2025)

**השריפות בלוס אנג'לס** הן גל ענק של שרפות יער שפרצו במטרופולין של לוס אנג'לס שבקליפורניה החל מ-7 בינואר 2025. זו נחשבת לשרפה המתועדת הקשה ביותר בלוס אנג'לס.

## השרפות

השריפות כללו מספר מוקדים מרכזיים, בהם הערים סנטה מוניקה, אלטדנה, סילמר ועוד. הן החריפו בשל היובש ששרר באזור, תנאי בצורת ממושכים ורוחות סנטה אנה שבמקומות מסוימים עלו על 130 קמ"ש. השרפות בשילוב הרוח העוצמתית יצרו תופעה ייחודית שקיבלה את הכינוי טורנדו של אש.

השרפות המשיכו גם ב-9 בינואר מבלי שאנשי כיבוי האש הצליחו להשתלט עליהן ונשיא ארצות הברית ג'ו ביידן הכריז על מצב חירום לאומי.

ב-22 בינואר התחדשו השרפות, ובעקבותיהן פונו 19,000 תושבים ו-15,000 נוספים נמצאים תחת אזהרת פינוי.

## נזקים בנפש וברכוש
השריפות בלוס אנג'לס צפויות להיחשב לאסון הטבע היקר ביותר בהיסטוריה של ארצות הברית.

נכון ל-17 בינואר, כתוצאה מהשריפות נהרגו 28 אנשים (ביניהם הבמאי דייוויד לינץ'), נשרפו יותר מ-13,000 מבנים, ויותר מ-180,000 בני אדם נאלצו להתפנות מבתיהם. הנזק הישיר מוערך בכ-150 מיליארד דולר.

ב-7 בינואר, אזור פסיפיק פליסיידס בלוס אנג'לס הפך לאזור שנפגע בצורה קשה משריפה שנגרמה על ידי רוחות במהירות של 80 מייל לשעה. השריפה התפשטה במהירות עקב רוחות חזקות שהעיפו גיצים קטנים, אשר גרמו לנזקים נרחבים בכל האזור ופגעה בקהילה שהיוותה בית לעובדים בתעשיית הבידור, כולל מפיקים, שחקנים ועובדי תעשייה נוספים. השריפות השביתו באופן פתאומי הפקות והובילו לסגירת אולפנים כגון יוניברסל, וורנר ודיסני, סגירה זמנית של פארק יוניברסל בהוליווד וגרמו לביטול פרמיירות ואירועים שונים בתעשיית הבידור, כולל דחייה של הכרזת מועמדויות האוסקר לשנת 2024.

הוועד האולימפי הבינלאומי (IOC) הביע חשש מפני האפשרות שאולימפיאדת לוס אנג'לס 2028 לא תוכל להתקיים בעיר כמתוכנן, הן בשל נזקי השרפות והן בשל העלות הכלכלית הכבדה של שיקום העיר מהן.

## חקירת השריפות
באוקטובר 2025 עצרו הרשויות בארצות הברית את ג'ונתן רינדרקנכט, בן 29, כחשוד במעורבות בגרימת שריפות הענק. רינדרקנכט חשוד כי גרם לשריפה בערב השנה החדשה, שריפה שהתלקחה לשריפה גדולה יותר כשבוע לאחר מכן. לפי התובע, רינדרקנכט נמלט מהמקום לאחר שהצית את האש, וחזר לאחר מכן לאותו מקום כדי לצפות בשריפה. לפי כתב האישום הפלילי, במהלך תשאול ב-24 בינואר 2025, רינדרקנכט אמר לחוקרים היכן החלה השריפה, מידע שטרם פורסם לציבור ושהוא לא היה יכול לדעת אם לא היה עד לכך.

שריפת פליסיידס פרצה ב-7 בינואר, במקום שבו שבוע קודם לכן התלקחה שריפה קטנה יחסית לאחר שנורו שם זיקוקים לחגיגת השנה החדשה. על פי דיווחים, חוקרי שריפות מקומיים בחנו את האפשרות שגחלים מהשריפה הזו התלקחו מחדש ברוחות העזות של ה-7 בינואר. לרינדרקנכט הייתה גישה לאזור ספציפי בפליסיידס בערב השנה החדשה, והוא נחשד בהדלקת חלק מהזיקוקים.

נכון לתחילת אוקטובר 2025, החוקרים עדיין לא יודעים מה גרם לשריפה אחרת, שריפת איטון, שפרצה באותו היום ביישוב אלטדנה.

## קישורים חיצוניים

* "כל הזכרונות נמחקו": אלפים איבדו את בתיהם בשריפות הענק בלוס אנג'לס, בערוץ היוטיוב של כאן 11

## הערות שוליים

קטגוריה:ארצות הברית: אסונות טבע
קטגוריה:קליפורניה: היסטוריה
קטגוריה:2025 בארצות הברית
קטגוריה:שרפות בארצות הברית
קטגוריה:לוס אנג'לס: היסטוריה
קטגוריה:אסונות טבע ב-2025
1995 בספרות

בערך זה מצוינים אירועים בולטים שהתרחשו במהלך שנת 1995 ונוגעים לתחום הספרות.

## אירועים בולטים

* 23 באפריל – יום הספר הבין-לאומי נחגג לראשונה.
* 16 ביולי – Amazon.com מוכרת את הספר הראשון שלה.

## ספרים חדשים נבחרים

### סיפורת
* מרטין איימיס – המידע
* אלבר קאמי – אדם הראשון
* מייקל קרייטון – העולם האבוד
* אומברטו אקו – האי של יום האתמול
* ניקולס אוונס – הלוחש לסוסים 
* ג'ון גרישם – מוריד הגשם
* סטיבן קינג – רוז מאדר
* ז'וזה סאראמאגו – על העיוורון
* ברנהרד שלינק – נער קריאה
* גרגורי מגווייר – מרשעת

## נפטרו
* 4 בפברואר – פטרישה הייסמית', סופרת אמריקאית שנודעה במותחני הפשע שכתבה (נולדה ב-1921)
* 6 בפברואר – מירה לובה, סופרת יהודיה-אוסטרית (נולדה ב-1913)
* 21 בפברואר – רוברט בולט, מחזאי ותסריטאי אנגלי (נולד ב-1924)
* 23 בפברואר – ג'יימס הריוט, וטרינר וסופר בריטי (נולד ב-1916)
* 27 באפריל – וילם פרדריק הרמנס, סופר, משורר, מחזאי ומסאי הולנדי (נולד ב-1921)
* 14 ביוני – רוג'ר זילאזני, סופר מדע בדיוני ופנטזיה אמריקאי (נולד ב-1937)
* 20 ביוני – אמיל צ'וראן, פילוסוף וסופר רומני (נולד ב-1911)
* 16 ביולי – סטיבן ספנדר, משורר אנגלי שכתב גם ספרי פרוזה ומסות (נולד ב-1909)
* 17 באוגוסט – הווארד קוץ', תסריטאי ומחזאי אמריקאי (נולד ב-1902)
* 28 באוגוסט – מיכאל אנדה, סופר גרמני שחיבר ספרי פנטזיה וספרי ילדים, כולל את "הסיפור שאינו נגמר" (נולד ב-1929)
* 30 בספטמבר – איילין צ'אנג, סופרת סינית (נולד ב-1920)
* 22 באוקטובר – קינגסלי איימיס, סופר, משורר, מבקר ומורה אנגלי (נולד ב-1922)
* 10 בנובמבר – קן סארו-ויווה, סופר ניגרי (נולד ב-1941)

## פרסים
* פרס נובל לספרות: שיימוס היני
* פרס קמואש: ז'וזה סאראמאגו
* פרס בוקר: פאט בארקר, "The Ghost Road"

## קישורים חיצוניים

*
קטגוריה:שנים בספרות - המאה ה-20
קטגוריה:1995
בריגטיניב

**בריגטיניב** (באנגלית: **Brigatinib**) היא תרופה אנטי-סרטנית המשמשת לטיפול בסרטן ריאות מסוג תאים שאינם קטנים (NSCLC-Non-Small Cell Lung Cancer). התרופה פותחה במטרה לעכב פעילות של אנזים ALK (Anaplastic Lymphoma Kinase) במקרים שבהם קיימת מוטציה בגן ALK, וניתנת דרך הפה.
בריגטיניב משווקת תחת השם המסחרי **אלונבריג** (Alunbrig) במדינות רבות בעולם.

## שימושים רפואיים
בריגטיניב מיועדת לטיפול במבוגרים עם NSCLC גרורתי, החיובי למוטציית ALK, בעיקר במקרים שבהם חלה עמידות לטיפולים קודמים, כמו קריזוטיניב (Crizotinib). התרופה משמשת כקו טיפול שני, או כקו טיפול מתקדם, והיא מסייעת להאטת התקדמות המחלה ולהארכת חיי המטופלים.

## מנגנון פעולה
בריגטיניב פועלת כמעכבת טירוזין קינז ספציפית ל-ALK. על ידי עיכוב הפעילות של ALK, התרופה מונעת את האותות המעודדים גדילה והישרדות של תאי הסרטן. בנוסף, היא משפיעה על מוטציות נוספות המעורבות בתהליך הסרטני, כגון ROS1 ו-EGFR (במקרים מסוימים).

## תופעות לוואי
### תופעות הלוואי השכיחות כוללות
*בחילות 33%
*הקאה 24%
*עייפות 29%
*כאבי שרירים ומפרקים 13%
*פריחה עורית 15%
*שלשולים 19%
*כאבי ראש 28%
*אנמיה 23%
*ירידה בתיאבון 22%

### תופעות לוואי חמורות כוללות
*דלקת ריאות (Pneumonitis) 4.6%
*היפרגליקמיה (עלייה ברמות סוכר בדם) 38%
*שינויים בתפקודי כבד 27%
*עלייה בלחץ דם 11%

## אזהרות והתוויות נגד
יש לעקוב אחר תפקודי כבד וריאות לפני ובמהלך הטיפול.
התרופה אינה מומלצת לנשים בהריון או מניקות בשל סיכון לעובר.

## תגובות בין תרופתיות
מתן משותף עם מעכבי CYP3A חזקים, כגון איטרקונזול (itraconazole), מגביר את ריכוזי הבריגטיניב בפלסמה ועלול לגרום להגברת תגובות לוואי. לפיכך, יש להימנע משימוש בו-זמני במעכבי CYP3A חזקים, ואם בריגטיניב ניתנת במקביל עם מעכבי CYP3A חזקים, יש להפחית את מינון הבריגאטיניב ב-50% ולעקוב אחר המטופלים לסימנים ותסמינים של רעילות. מתן משותף עם מעכבי CYP2C8 חזקים (כלומר, gemfibrozil) או מעוררי CYP3A חזקים (כלומר, ריפמפין) הפחית את ריכוזי הבריגאטיניב בפלסמה ויש להימנע ממנו.

## מחקר ואישור
בריגאטיניב אושרה על ידי מנהל המזון והתרופות האמריקאי (FDA) בשנת 2017 לטיפול במקרים של NSCLC החיובי ל-ALK. מחקרים קליניים הראו שהיא משפרת את שיעורי התגובה לטיפול ומאריכה את זמן ההישרדות ללא התקדמות המחלה בהשוואה לטיפולים קודמים.

## לקריאה נוספת
***האגודה למלחמה בסרטן: בריגטיניב.** https://www.cancer.org.il/template/default.aspx?PageId=12295

## קישורים חיצוניים

## הערות שוליים

קטגוריה:תרופות לפי א'-ב'
קטגוריה:פרמקולוגיה
טל הובר

**טל הובר** היא מעצבת גרפית ישראלית והמייסדת של חברת המיתוג "ג'ירף",המתמחה בתחום המיתוג והתקשורת החזותית. הובר מוכרת גם בתור מעצבת קמפיין מודעות החטופים 'KIDNAPPED', לצד האמנים Dede וניצן מינץ למען השבת החטופים מעזה עקב טבח שבעה באוקטובר.

## ביוגרפיה וקריירה
בוגרת בית הספר ויטל לעיצוב (לימים חלק ממכללת שנקר). בשנת 2000, ארבע שנים לאחר סיום לימודיה, הקימה את חברת ג'ירף (Giraff Visual Communications). החברה, הממוקמת ביבנה ומנוהלת בשיתוף עם ניר הובר, מספקת שירותי מיתוג ועיצוב ללקוחות שונים כגון ארגונים עם שיווק בינלאומי, חברות B2B, חברות סטארט-אפ, מוסדות תרבות ואמנות ופרויקטים לאומיים.

במסגרת תפקידה, הובר העניקה שירותי עיצוב ומיתוג ללקוחות במגזר העסקי, הציבורי והפרטי, ביניהם ארגונים, חברות ומיזמים בישראל ושאר העולם, וכן למוסדות תרבות ואומנות ופרויקטים לאומיים שונים כגון מיתוג המכבייה ה-18 (2009) וה-19 (2013), עיצוב בול 70 שנה לישראל (2018) וייצוג ישראל בתחרות WORLDSTAR הבינלאומית לעיצוב אריזה (לאחר זכייה בתחרות העיצוב המקומית "כוכב ישראל 2009" מטעם מכון האריזה והעיצוב הישראלי).

תחומי ההתמחות של הובר הם מיתוג ועיצוב שפה גרפית, עיצוב חללי תצוגה, משרדים ותערוכות, עיצוב דיגיטלי ואתרים תדמיתיים, עיצוב אריזות, עיצוב בולים ועוד.

הובר גם כותבת מאמרים מקצועיים בתחום המיתוג והעיצוב, המתפרסמים בפלטפורמות דיגיטליות שונות.

### קמפיין KIDNAPPED
250px|ממוזער|שמאל|שלטי חטופים בקפלן ובככר החטופים
ב-7 באוקטובר 2023, יזמה והפיקה ביחד עם האמנים Dede וניצן מינץ את קמפיין מודעות החטופים KIDNAPPED למען השבת החטופים מעזה. הקמפיין זכה להכרה בינלאומית במגוון ארצות ומוסדות לרבות בניין האו"ם, הקונגרס האמריקאי, אוניברסיטת הארוורד ואחרות וכן לתואר "קמפיין הגרילה הטוב ביותר בכל הזמנים", בנוסף לזכייה בשלושה אותות הוקרה בשנת 2024:
* אות נשיא המדינה להתנדבות לשנת תשפ"ד
* הפרס ע"ש טדי קולק לקידום התרבות היהודית מטעם הקונגרס היהודי העולמי
* פרס הזהב בתחרות המיתוג של ישראל בקטגוריית עמותות וחברה

## פעילות חברתית
לאורך שנות פעילותה, במקביל לעבודתה המסחרית, מובילה פעילות פרו-בונו למען עמותות חברתיות, בדגש על אוכלוסיות מוחלשות ואנשים עם מוגבלויות וצרכים מיוחדים.

## פרויקטים בולטים
* מיתוג המכבייה ה-18 (2009) והמכבייה ה-19 (2013)
* עיצוב בול 70 שנה לישראל (2018)
* ייצוג ישראל בתחרות WORLDSTAR הבינלאומית לעיצוב אריזה

## פרסים והוקרה נוספים
* פרסי "חתך הזהב":
** מקום ראשון - עיצוב מוצר עידוד שיווק
** מקום ראשון - עיצוב עבור מכון ויצמן למדע
** מקום שני - עיצוב אריזה לחברת מפרולייט
** מקום שני - מיתוג חטיבת אוויר אלביט מערכות
** מקום שני - מיתוג חברת "הזרע"
* "כוכב ישראל" - אריזה מצטיינת לעיצוב אריזת תיקי אוכל

## תערוכות
* "מושכת בחוטים" - הסדנה לאמנות יבנה (2021)
* "תערוכת חירום"- חולון (2023)

## קישורים חיצוניים

* 

* 


## הערות שוליים

קטגוריה:ישראליות שנולדו במאה ה-20
סידני נורמן ברנשטיין

**סידני נורמן ברנשטיין** (באנגלית: **Sidney Norman Bernstein**; 13 ביולי 1911 – 30 בינואר 1992) היה אמן שחמט ומחבר ספרי שחמט יהודי אמריקאי.

ברנשטיין נולד בברונקס, ניו יורק ובגיל 7 לימד אותו אביו לשחק שחמט. בגיל 15 השתתף לראשונה בתחרות שחמט.

## קישורים חיצוניים
* Bernstein, Sidney Norman vs. Fischer, Robert James 
* Combat 
* A Great Chess Figure 

## הערות שוליים

קטגוריה:אמריקאים ילידי מדינת ניו יורק
קטגוריה:ניו יורק: אישים
קטגוריה:הברונקס: אישים
קטגוריה:שחמטאים יהודים אמריקאים
קטגוריה:מחברי ספרי שחמט אמריקאים
קטגוריה:מחברי ספרי שחמט יהודים
קטגוריה:אמריקאים שנולדו ב-1911
קטגוריה:אמריקאים שנפטרו ב-1992
נישואים בין-דוריים

**נישואים בין-דוריים** מתייחס לנישואים בפערי נבדלים של יותר מעשור וחצי. נישואים בין-דוריים מגיעים בדרך כלל עם כמה קשיים, אבל בדומה לכל נישואים אחרים, הבסיס שלהם הוא הבנה בין בני הזוג.

מקרים מוכרים של נישואים בין דוריים הם נישואיה של קריס ג'נר ורוברט קרדשיאן; כמו הסרט ההצעה.

## היסטוריה
נישואים בין-דוריים היו נפוצים במאה ה-19 ובתחילת המאה ה-20 לאור כך שנשים שהגיעו ממשפחות אמידות לרוב הודרו תעסוקתית משוק העבודה לאור התרבות הפטריארכית ששלטה באותה העת. ולכן הדבר שהיה בראש סדר עדיפותן היה נישואים גם כן לבן ממשפחה אמידה. כשאלו לרוב התמקדו עד גיל מאוחר בפיתוח אקדמי ומקצועי, והתפנו לנישואים בגיל מאוחר יותר ומתוך עמדה חברתית טובה יותר; מה שהביא אותם להינשא לנשים צעירות יותר במטרה להגדיל את הסיכוי להביא ילדים בריאים לעולם.

## נישואים בין דוריים במאה ה-21
כיום גורמים אלו עודם נשמרו, אך נוספו אליהם כמה ממדים נוספים כמו: פתרון לבעיות כלכליות וניידות חברתית, כמו הגשמה ומימוש עצמי. כשגם נשים החלו לעכב את גיל הנישואים והלידה אף תוך הקפאת ביציות. כדי להשקיע יותר זמן במטרות חינוכיות ומקצועיות. סיבות לנישואים בין דוריים יכולים לנבוע גם מנישואים קודמים בהם התגלו בעיות פוריות ושהסתיימו בגירושים; וניסיון חדש לזוגיות כפרק ב'.

לנישואים הבין-דוריים אין השפעות ביולוגיות אלא יותר חברתיות, כמו לאי-הכרה וקבלה חברתית רווחת. אלא אם מדובר בנישואים במעורבות הון גדול.

## ראו גם
* שוגר דדי
* אילון מאסק

## קישורים חיצוניים
* 
* 

## לקריאה נוספת
* Lesthaeghe, R. (2010). "The unfolding story of the second demographic transition." Population and Development Review, 36(2), 211-251.
* Baxter, J., & Western, M. (2016). "Marriage, children, and work: The family and life-course consequences of changing employment practices in Australia." The Australian Journal of Social Issues, 51(4), 424-442.
* Lammers, J., Stoker, J. I., Jordan, J., Pollmann, M., & Galinsky, A. D. (2010). "Power Increases Infidelity Among Men and Women." Psychological Science, 22(9), 1191-1197.
* Hughes, M. E., & O'Rand, A. M. (2004). "Active life expectancy and health trajectories of older women and men in the United States." The Journal of Aging and Health, 16(4), 587-612.
* Gillespie, Rosemary. "Childfree and feminine: Understanding the gender identity of voluntarily childless women." Gender & Society 17.1 (2003): 122-136.

## הערות שוליים

קטגוריה:סוגי נישואים
המסדר (סרט, 2024)

**המסדר** (באנגלית: **The Order**) הוא סרט פעולה ביוגרפי קנדי משנת 2024 בבימויו של ג'סטין קורזל, עם ג'וד לאו וניקולס הולט בתפקידים הראשיים.

התסריט מבוסס על אירועים אמיתיים שקרו בארצות הברית בשנות ה-80 - מלחמת ה-FBI בארגון נאו-נאצי ימני קיצוני בשם המסדר.

הסרט הוקרן לראשונה בפסטיבל הסרטים של ונציה והיה מועמד לפרס "אריה הכסף".
## תקציר העלילה
סוכן ה-FBI טרי האסק (ג'וד לאו) מגיע לעיר קור ד'אלן באיידהו לאחר שרות קשה בקרבות עם הקוזה נוסטרה וה-קו קלוקס קלאן. הוא מקווה שכאן יהיו לו חיים קלים יותר ויוכל להתאחד עם אשתו ושתי בנותיו. הוא מתקבל בקרירות על ידי השריף המקומי שלא שש לשתף אתו פעולה.

בעיר ספוקיין במדינת וושינגטון מתבצע שוד בנק מוצלח על ידי ארבעה רעולי פנים - בוב מתיוס (ניקולס הולט), ברוס ספיריס (סבסטיאן פיגוט), גרי ירנבורו (ג'ורג' צ'וטוב) ודייוויד ליין (פיליפ לוויטסקי). מתיוס המנהיג נותן תיק שטרות כסף אחד לפילגשו ההרה (אודסה יאנג) ואחד לאשתו דבי (אליסון אוליבר).

האסק מסתייע בסגן השריף ג'יימי בוואן (טיי שרידן) ובסוכנת ה-FBI ג'ואן קרני (ג'רני סמולט). ג'יימס מספר לו כי חבר ילדות שלו בשם וולטר וסט (דניאל דוהני) נעלם. אשתו של וסט מגלה כי הוא הלך עם ברוס פירס וגרי ירבורו ל"צייד ביער" ושם חיסלו אותו. ג'יימס והאסק מוצאים את גופתו ביער ובהמשך החקירה מסתבר שהוא חוסל כי "דיבר יותר מדי".

ג'יימי מפגיש את האסק עם הכומר ריצ'רד באטלר  מייסד תנועת האומות האריות הדוגלת בעליונות הגזע הלבן שמסביר לו את תורתו ונותן לו לקרא את יומני טרנר.

באטלר קרא להשתלטות על המדינה באופן חוקי אבל מתיוס חלק עליו והקים את ארגון המסדר שדגל בהשתלטות צבאית, התנקשות באנשים, זיוף שטרות כסף, שדידת בנקים ועוד.

הם מבצעים שוד בנק מוצלח נוסף על ידי פיצוץ במקום אחד כפעולת הסחה והזעקת כל השוטרים לשם. האסק עולה על כך ומגיע לבנק עם ג'יימי שנתקף בפחד והשודדים בורחים.

מתיוס שולח את אנשיו לרצוח את השדרן היהודי אלן ברג שמתקיף בשידוריו את הימין הקיצוני האנטישמי.

כעת מתכנן מתיוס שוד גדול של מכונית ברינקס ובה 3.6 מיליון דולר בשטרות. השוד מצליח אבל אחד האקדחים שלהם נשמט ומתברר שנקנה על ידי טוני טורוס (מטיאס לוקאס) שהשתתף בקרב.

הוא נעצר ולאחר לחץ הוא מסגיר את נקודת המפגש שלהם באחד המוטלים. האסק וג'יימי מגיעים לשם אך מתיוס ואנשיו מצליחים להימלט ובקרב היריות נהרג ג'יימי.

אשתו של מתיוס מגלה להם כי למתיוס יש בית באי ווידבי . כוח של שוטרים וסוכני FBI מגיע למקום, מתחיל ביריות ומורה להם להיכנע. מתיוס מתקתק על מכונת כתיבה מכתב לתפוצה רחבה על כוונתו להשתלט באופן מזוין על המדינה. חבריו יוצאים ונכנעים ואילו הוא נשאר במקום שמוצת על ידי התוקפים ומוצא את מותו בשריפה.

בסיום מופיעה כתובית שמספרת כי מתיוס נספה בשריפה ושותפיו נידונו לתקופות מאסר ארוכות וכן שיומני טרנר היוו השראה לפעולות טרור רבות כמו הפיגוע באוקלהומה סיטי וההסתערות על הקפיטול (2021).

## צוות השחקנים

## פרסים ומועמדויות

## קישורים חיצוניים

*קדימון להמסדר 2024, באתר יוטיוב
*אתר הבית של המסדר 2024

## הערות שוליים

קטגוריה:סרטי 2024
קטגוריה:סרטים קנדיים
קטגוריה:סרטים באנגלית
קטגוריה:סרטי פשע
קטגוריה:סרטים ביוגרפיים
קטגוריה:סרטי פעולה
קטגוריה:סרטי דרמה אמריקאיים
קטגוריה:סרטים העוסקים בגזענות
קטגוריה:אנטישמיות בתרבות
קטגוריה:סרטים אמריקאיים המבוססים על סיפור אמיתי
קטגוריה:נאו-נאציזם בארצות הברית
קטגוריה:סרטים אמריקאיים משנת 2024
קטגוריה:סרטים שצולמו באלברטה
סאגת וינלנד (סדרת אנימה)

**סאגת וינלנד** (ביפנית: **ヴィンランド・サガ**) היא סדרת אנימה המבוססת על סדרת מאנגה באותו השם מאת מאקוטו יוקימורה. העונה הראשונה של הסדרה, אשר הופקה על ידי אולפני Wit Studio, עלתה לראשונה לשידור בשנת 2019, והעונה השנייה של הסדרה, אשר הופקה על ידי אולפני MAPPA, עלתה לראשונה לשידור בשנת 2023. את שתי העונות ביים שוהיי יאבוטה, ואת התסריטים של שתי העונות כתב הירושי סקו, על אף ששתי אולפנים שונים הפיקו כל עונה. את המוזיקה של הסדר הלחין יוטאקה יאמאדה.

שתי העונות זמינות בשירותי הזרמת המדיה נטפליקס ופריים וידאו ברחבי העולם.

## תקציר העלילה
עלילת הסדרה מתרחשת במהלך המאה ה-11 בסקנדינביה במהלך התקופה הוויקינגית, ומתמקדת בת'ורפין, לוחם איסלנדי צעיר אשר שואף לקחת חלק במלחמות בדומה לאביו. בתחילת הסדרה אביו נרצח על ידי כוחותיו של מנהיג השבט אסקלאד. ת'ורפין, אשר מעוניין להרוג את אסקלאד כנקמה על רצח אביו, מתחיל להתאמן ולעבוד כשכיר חרב עבורו על מנת שהוא יוכל בבוא היום לקחת חלק בדו-קרב נגד אסקלאד.

במהלך הסדרה ת'ורפין מוצא עצמו בכמה מהמלחמות הגדולות ביותר בתקופה הוויקינגית, כולל בפלישה לאנגליה.

## הדמויות הראשיות
* **ת'ורפין** - גיבור הסדרה. לוחם מתבגר בפלוגתו של אסקלאד. הוא שונא את אסקלאד על כך שהוא רצח את אביו, והוא נשבע שבעתיד הוא יהרוג אותו בדו-קרב כאשר תהיה לו את ההזדמנות לעשות זאת. על מנת שהוא יוכל לקחת חלק בדו-קרב נגד אסקלאד הוא חייב לעשות דברים שונים עבור אסקלאד, כגון הרג של מנהיגים של האויב. הדמות מבוססת באופן רופף על חוקר הארצות האיסלנדי ת'ורפין קרלספני (980 – 1007).
* **אסקלאד** - מנהיג ערמומי וכריזמטי של שבט ויקינגי. האנטגוניסט הראשי בסדרה.
* **ת'ורקל** - לוחם ויקינגי ודודו של ת'ורפין אשר אוהב במיוחד להילחם.
* **קנוט** - נסיך דני בן 17. הדמות מבוססת על המלך ההיסטורי קנוט הגדול אשר היה מלך אנגליה, דנמרק ונורווגיה.
* **איינר** - הוצג בעונה השנייה. איינר היה חוואי מצפון אנגליה אשר במהלך הכיבוש הוויקינגי הפך לעבד. איינר ות'ורפין הופכים לחברים טובים.

## ראו גם
* סאגת וינלנד

## קישורים חיצוניים
* 

## הערות שוליים

קטגוריה:קראנצ'ירול: סדרות וסרטי אנימה
קטגוריה:אנימות ומאנגות הרפתקאות
קטגוריה:סדרות אנימה משנות ה-2010
קטגוריה:סדרות אנימה המבוססות על מאנגה
קטגוריה:סדרות טלוויזיה יפניות שעלו לשידור בשנת 2019
יש אי שם

"**יש אי שם**" הוא שיר שהוקלט לראשונה לאלבום הסולו השני של הזמר גידי גוב שיצא בשנת 1983 ונקרא "40:06". השיר נכתב במשותף על ידי יוני רכטר וענת גוב, והולחן על ידי רכטר.

## רקע
גידי גוב התפרסם לראשונה כסולן של להקת הנח"ל ולאחר שחרורו היה סולנה של להקת "כוורת". בשנת 1978 הקליט גוב את אלבום הבכורה שלו, "תקליט ראשון" בהפקתו של יוני רכטר, שותפו ללהקת "כוורת".
לאחר יציאת האלבום, שזכה להצלחה גדולה השתתף גידי גוב בשני הרכבים יחד עם חברו ללהקת "כוורת" דני סנדרסון: להקת "גזוז" שביצעה מוזיקה יותר פופית וזכתה להצלחה גדולה, ולהקת "דודה" שניסתה לעשות מוזיקת רוק מתקדם ולא זכתה להצלחה בזמן אמת.
לאחר הפירוק של להקת "דודה", החל גידי גוב לעבוד על אלבומו השני, גם הוא בהפקה מוזיקלית של יוני רכטר. ב-"40:06" חזר גידי גוב לסאונד של אלבומו הראשון שהיה יותר רך ובהשפעות ג'אז.
"יש אי שם" היה לשיר המצליח ביותר מהאלבום "40:06", שכלל גם שירים כמו "כלים שלובים" ו"שטח ההפקר". האלבום נקרא בשם זה משום שזה היה הזמן הכולל של כל רצועות האלבום. את "יש אי שם" כתב גידי גוב בעצמו עם אשתו וחברתו עוד מלהקת הנח"ל, ענת גוב. עם פטירתה בשנת 2012 השיר זכה להצלחה מחודשת והושמע ברדיו פעמים רבות לזכרה.

## "תן לי יד"

בזמן העבודה של רכטר וגוב על האלבום "40:06", כתב רכטר את המילים והמנגינה של הבית הראשון של השיר **יש אי שם**, אבל לא הצליח לחבר את מילות הבית השני של השיר. גידי גוב שמע את הלחן, וביחד החליטו לתת את השיר לפזמונאי עלי מוהר. עלי מוהר התעלם מהמלים שכתב רכטר, כתב טקסט אחר, וקרא לשיר "תן לי יד".
לדברי בתו שרון: "אבא שלי מאוד אהב את הדואט של פרנק סינטרה עם הבת שלו, משם ההשראה. הוא כתב לי שיר מתנה, זה היה לגמרי סיפור פרטי ביני לבינו, לא ידעתי למה אני נכנסת, ובטח לא הוא. לא חשבנו שזה ייהפך ללהיט. בגיל 12 מצאתי את עצמי מופיעה בתוכנית של רבקה מיכאלי וב'עוד להיט' עם אהוד מנור". 
מוהר ובתו, הקליטו את השיר, שיצא כסינגל בשנת 1983, באותה שנה בה יצא גם השיר המקביל, "יש אי שם".
שנה לאחר מכן, הוקלט השיר כדואט של עלי מוהר עם חוה אלברשטיין באלבומה "אבק של כוכבים" מ-1984.

גרסת כיסוי נוספת הייתה בסדרה "פוראבר" שביצעו אותה לי בירן ונלי תגר ששיחקו אבא ובת שם.

## קישורים חיצוניים
* יש אי שם, באתר הספרייה הלאומית
* 
* אקורדים לשיר, באתר Tab4u
* תרגום השיר לאנגלית, באתר Lyrics Translate
* יש אי שם או תן לי יד?, באתר של איתי פלאות
* 20px יש אי שם, במסד הנתונים MusicBrainz **(באנגלית)**
* 20px יש אי שם, במסד הנתונים המוזיקלי Discogs **(באנגלית)**
* 30px יש אי שם, במסד הנתונים המוזיקלי Genius **(באנגלית)**
* 20px יש אי שם, באתר המוזיקה Spotify **(באנגלית)**
* 44px יש אי שם, באתר אפל מיוזיק **(באנגלית)**
* 44px יש אי שם, באתר המוזיקה Deezer **(באנגלית)**
* 20px יש אי שם, באתר המוזיקה SoundCloud **(באנגלית)**
* 55px יש אי שם, באתר המוזיקה Tidal **(באנגלית)**
* 20px יש אי שם, באתר המוזיקה Musixmatch **(באנגלית)**
* 20px יש אי שם, באתר המוזיקה Last.fm **(באנגלית)**

## הערות שוליים

קטגוריה:סינגלים מ-1984
קטגוריה:שירי גידי גוב
קטגוריה:שירי חוה אלברשטיין
קטגוריה:דואט אב ובת
קטגוריה:שירים בעברית
קטגוריה:שירים שהולחנו על ידי יוני רכטר
קטגוריה:שירים שנכתבו על ידי עלי מוהר
קטגוריה:שירי אהבה בעברית
אורי קרמן

**אורי קרמן** (נולד ב-13 באפריל 1969) הוא סופר, מאייר, עורך ופעיל חברתי ישראלי, המכהן מאז 2025 כמנכ"ל עמותת הפורום החילוני.

## ביוגרפיה
קרמן נולד ב-1969 וגדל בגבעתיים. אביו הוא הסופר והמאייר דני קרמן ואחיו הוא הסופר והמאייר תומר קרמן. קרמן למד בבית הספר היסודי "מצדה" ובתיכון תלמה ילין לאומנויות.

## קריירה מקצועית
בשנת 1991 ראה אור ספרו הראשון אותו כתב במשותף עם אביו, דני קרמן, "ספר המפלצות השלם", בהוצאת מעריב. באותה שנה גם הצטרף למערכת המדור הסאטירי "דבר אחר", ולאחר שנתיים הוא ואחיו תומר, לצד אביב אלחסיד, הפכו לעורכי המדור. ב-1999 הוציא ספר נוסף במשותף עם דני קרמן - מפלצות ששינו את ההיסטוריה". ב-2008 פרסם את ספרו "מה הסיפור שלנו", על ההיסטוריה של מדינת ישראל לילדים ונוער בהוצאת כנרת זמורה-ביתן.

### כמאייר
בעשור הראשון של המאה ה-21 אייר כמה ספרי ילדים העוסקים בגידול חיות מחמד - ב-2005 את "העכבר של תמר וגאיה" מאת א"ב יהושע בהוצאת הקיבוץ המאוחד, ב-2007 את "לוקה" מאת מיכל אהרון (בהשראת הכלב שאימצו הוא ומשפחתו שנה קודם לכן), וב-2014 את "לאן נעלמה שוני" מאת אלי רון, על חתולה שבורחת מביתה.

ב-2015 התפרסמה סדרת איורים שלו של אמני הקברט של ברלין ותל אביב בכתב העת "אורות", וב-2020 הוצגו כמה מאיוריו במסגרת התערוכה "Apple Pie" בגלריית "זוזו".

### כעורך
ב-1996 ערך במשותף עם אביו ואחיו, תומר קרמן, את הספר "החתול השלושה עשר - קונקורדנציה לאמונות טפלות" בהוצאת אריה ניר.

ב-2003 ערך את "ספר הבדיחות האדום" שליקט דני קרמן. ב-2018 ערך את ספר הילדים "ארץ הילדים" מאת עפר גרוזברד, שאותו אייר אביו דני קרמן.

### כפעיל חברתי
ב-2016 חבר לפעילים חילונים נוספים כדי להקים את "גבעתיים חופשית", ובבחירות המקומיות ב-2018 התמודד במקום הרביעי ברשימה המשותפת של התנועה ומפלגת מרצ למועצת העיר גבעתיים. הרשימה הפכה לסיעה השנייה בגודלה במועצת העיר לאחר שזכתה ב-4 מנדטים, וקרמן כיהן במחצית הראשונה של הקדנציה כחבר מועצת העיר, וב-2021 מכן פרש במסגרת הסכם רוטציה לטובת נציג מרצ ברשימה.

ב-2023 הצטרף כחבר בצוות ההיגוי של הפורום החילוני, וב-2025 החליף בתפקיד מנכ"ל העמותה את עילאי הרסגור-הנדין.

## חיים אישיים
נשוי מאז 1995 למאיה להט-קרמן - עיתונאית, עורכת ומרצה בחוג לתקשורת ובבית הספר לקולנוע באוניברסיטת תל אביב. השניים נישאו בנישואים אזרחיים בלונדון והם הורים לשלושה ילדים.

קרמן הוא חבר נבחרת הסופרים והמשוררים של ישראל בכדורגל מיום הקמתה.

## קישורים חיצוניים
* 
* 

## הערות שוליים

קטגוריה:סופרים ישראלים
קטגוריה:מאיירים ישראלים
קטגוריה:עורכים ישראלים
קטגוריה:מנכ"לי עמותות
קטגוריה:בוגרי תלמה ילין
קטגוריה:חברי מועצת העיר גבעתיים
קטגוריה:ישראלים שנולדו ב-1996
תומאס סיניקסון (1786–1873)

**תומאס סיניקסון** (באנגלית: **Thomas Sinnickson**; 13 בדצמבר 1786 – 17 בפברואר 1873) היה משפטן ומדינאי אמריקאי מניו ג'רזי. הוא ייצג את ניו ג'רזי בבית הנבחרים של ארצות הברית בשנים 1828–1829.

## ביוגרפיה
סיניקסון נולד ב-13 בדצמבר 1786 בסיילם, ניו ג'רזי ולמד בבתי הספר הציבוריים ולאחר מכן עסק במסחר. הוא מונה לשופט בבית משפט לערעורים, וכיהן בתפקיד זה למעלה מ-20 שנה. מבחינה פוליטית, סיניקסון הפך לתומך של הנשיא ג'ון קווינסי אדמס בשנות ה-20 של המאה ה-19. בסוף אותו עשור הוא הפך לחבר במפלגה הלאומית הרפובליקנית קצרת-הימים, ונבחר כחבר באספה הכללית של ניו ג'רזי.

לאחר מותו של חבר בית הנבחרים הדג' תומפסון, סיניקסון נבחר כמחליפו לבית הנבחרים של ארצות הברית מטעם מחוז הקונגרס הראשון של ניו ג'רזי, והושבע לתפקידו ב-1 בדצמבר 1828. מאחר שהחליט לא להתמודד שוב בבחירות הרגילות לקונגרס ב-1828, הוא סיים את כהונתו ב-3 במרץ 1829.

לאחר כהונתו בבית הנבחרים של ארצות הברית, סיניקסון פרש מהפוליטיקה. הוא מת ב-17 בפברואר 1873 בסיילם, ניו ג'רזי.

הוא היה אחיינו של חבר הקונגרס תומאס סיניקסון (1744–1817), והיה קשור גם לחבר הקונגרס קלמנט הול סיניקסון (1834–1919).

## קישורים חיצוניים
* 
* 

## הערות שוליים

קטגוריה:אמריקאים ילידי ניו ג'רזי
קטגוריה:חברי בית הנבחרים של ארצות הברית מניו ג'רזי
קטגוריה:חברי בית הנבחרים של ארצות הברית מטעם המפלגה הלאומית הרפובליקנית
קטגוריה:אמריקאים שנולדו ב-1786
קטגוריה:אמריקאים שנפטרו ב-1873
בריאן דיז

**בריאן כריסטופר דיז** (באנגלית: **Brian Christopher Deese**; נולד ב-17 בפברואר 1978) הוא כלכלן ומשפטן אמריקאי, שכיהן כראש המועצה הלאומית לכלכלה בבית הלבן בממשל הנשיא ג'ו ביידן.

## ראשית חייו
דיז נולד ב-1978 בבלמונט, מסצ'וסטס. הוא סיים תואר ראשון במדע המדינה באוניברסיטת מידלברי שבוורמונט. לאחר מכן המשיך ללימודי משפטים בבית הספר למשפטים של אוניברסיטת ייל, שם השלים את לימודיו. לאחר לימודי המשפטים, דיז הצטרף לארגונים ומכוני מחקר המתמקדים במדיניות ציבורית וכלכלית. עבודתו המוקדמת עסקה בניתוח ובפיתוח פתרונות כלכליים לבעיות מערכתיות, כולל אי-שוויון כלכלי ושינוי אקלים.

## קריירה
### ממשל אובמה
במהלך ממשל אובמה, דיז שירת בתפקידים בכירים והפך לאחד היועצים המובילים בבית הלבן. הוא שימש כסגן מנהל המשרד לניהול ותקציב, והיה מעורב בתכנון מדיניות פיסקלית וכלכלית. אחד מהישגיו המרכזיים בתקופה זו היה השתתפותו בהסכמי האקלים בפריז ב-2015, שם שימש יועץ לנשיא אובמה בנושא שינוי אקלים.

### ממשל ביידן
בינואר 2021, דיז מונה לראש המועצה הלאומית לכלכלה בבית הלבן. בתפקיד זה, הוא שימש כאחד המובילים בגיבוש המדיניות הכלכלית של ממשל ביידן. דיז שיחק תפקיד משמעותי בעיצוב תוכנית "לבנות מחדש, טוב יותר" (Build Back Better), שהתמקדה בהשקעה בתשתיות, יצירת מקומות עבודה, וחיזוק הכלכלה האמריקאית לאחר מגפת הקורונה. במהלך כהונתו, דיז היה מעורב גם בנושאים הקשורים לשינוי אקלים, יצירת משרות בתחום האנרגיה הירוקה, והקמת מדיניות להקטנת אי-שוויון כלכלי וחברתי בארצות הברית.

בפברואר 2023, התפטר מתפקידו כראש המועצה הלאומית לכלכלה.
## קישורים חיצוניים

## הערות שוליים

קטגוריה:נשיאות ג'ו ביידן: אישים
קטגוריה:נשיאות ברק אובמה: אישים
קטגוריה:כלכלנים אמריקאים
קטגוריה:אמריקאים שנולדו ב-1978
החיים על פי דאג - הסרט

**החיים על פי דאג - הסרט** (באנגלית: **Doug's 1st Movie,** בתרגום חופשי: **הסרט הראשון של דאג**) הוא סרט קומדיה מונפש אמריקאי משנת 1999, המבוסס על הפרקים בהפקת חברת וולט דיסני של סדרת הטלוויזיה של ניקלודיאון ו-ABC, *[[החיים על פי דאג]]*. את הסרט ביים מוריס ג'ויס, ומככבים בו צוות הטלוויזיה הקבוע של טום מקיו, פרד ניומן, כריס פיליפס, קונסטנס שולמן, פרנק ולקר, אליס פליטן, גאי האדלי ודוריס בלק. הופק על ידי Walt Disney Television Animation ו-Jumbo Pictures עם הנפשה מסופקת על ידי Plus One Animation, הסרט הופץ על ידי Buena Vista Pictures Distribution תחת סרטי וולט דיסני ב-26 במרץ 1999. הסרט משמש כסיום הסדרה. יחד עם הסרט יצא סרטון קצר נלווה של מיקי מאוס "הדינמיט של דונלד: תיבת אופרה".

הסרט זכה לביקורות שליליות בדרך כלל, שביקרו את הסיפור, התסריט והדמויות שלו, אולם הדיבוב בסרט זכה לשבחים מסוימים. למרות הכותר והצלחתו הקלה בקופות, לא נעשו סרטים נוספים המבוססים על הזיכיון.

## תקציר העלילה
דאג וסקיטר מגלים יצור מוטאנטי חברותי מהאגם אותו הם מכנים הרמן מלוויל, והם מנסים להגן עליו מפני מר בלוף והסוכנים שלו.

## מדבבים
* טום מקיו בתור דאג פאני, לינקולן
* פרד ניומן בתור סקיטר ולנטיין, מר דינק, פורקי, נד
* כריס פיליפס בתור רוג'ר קלוץ, בומר, לארי, מר צ'ימיני
* קונסטנס שולמן בתור פאטי מיונז
* פרנק ולקר בתור הרמן מלוויל
* אליס פליטן בתור ביבי בלוף, אלמו (זה יהיה התפקיד האחרון שלה בסרט אנימציה לפני מותה ב-2011)
* גאי האדלי בתור גאי גרהם
* דאג פרייס בתור מר פאני, מר בלוף, ווילי, צ'לקי, סוכן בלוף
* אדי קורביץ' בתור אל ומו סליץ', רובוקראשר
* דייוויד אובריאן כקריין קוויילמן
* דוריס בלק כראש העיר טיפי דינק
* בקה ליש בתור ג'ודי פאני, גברת פאני, קוני
* גרג לי בתור המנהלת ווייט
* בוב בוטון בתור עוזר בלוף
* ברוס ביילי ג'ונסון בתור מר סווירלי
* פראן בריל בתור גברת איליין פריגרו
* מליסה גרינשפן בתור בריאר לנגולייר

### צוות המדבבים בהפקת הדיבוב העברי
הדיבוב המקורי לעברית הופק ובוים על ידי שפרירה זכאי.

בגרסה העברית המקורית השתתפו בדיבוב הדמויות:
* דורון בן עמי - דאג פאני
* דורי טפר - סקיטר ולנטיין
* שרית וינו אלעד - פאטי מיונז
* אלון אופיר - רוג'ר קלוץ
* אורית אמיר - ביבי בלוף
* אוהד שחר - מר פאני / המנהל וייט / קריין
* איציק סיידוף - מר דינק / מר בלוף
* שפרירה זכאי - גברת דינק
* חן חגי - גאי גראהם / ווילי
* שירלי טפר - גברת פאני
* גיל זמק - הרמן מלוויל
* דניאל מגון - נד
* יהונתן מגון - בומר
* עפרון אטקין - מר סוורלי
* מומי לוי - רובוט
* יורם יוספסברג - קולות רקע

## קישורים חיצוניים
* 

* 

קטגוריה:דיסני: סרטי הנפשה
קטגוריה:סרטי 1999
קטגוריה:סרטי אנימציה על ידידות
קטגוריה:סרטי אנימציה על ילדים
קטגוריה:סרטי אנימציה של סטודיו דיסני-טונס
קטגוריה:סרטי מפלצות
קטגוריה:סרטי קומדיה מונפשים
קטגוריה:סרטים אמריקאיים משנת 1999
קטגוריה:סרטים מבוססי סדרות טלוויזיה
הדרך לשביל הזהב

**הדרך לשביל הזהב** הוא אלבום האולפן השביעי של הראפר הישראלי רביד פלוטניק. האלבום יצא לאור ב-10 בינואר 2025, באמצעות חברת התקליטים נענע דיסק.

## רקע וקידום
זהו אלבומו הראשון של פלוטניק מאז אלבומו השישי, "תוך כדי תנועה", שיצא לאור בספטמבר 2021. כשלוש שנים לאחר מכן, בספטמבר 2024, יצא השיר "A+" של נגה ארז באלבום *[[The Vandalist]]*, בו מתארח פלוטניק, שם רמז על צאתו של אלבום חדש בקרוב. בדצמבר, הכריז פלוטניק על תאריך צאתו של האלבום באינסטגרם וחשף את שמו ועטיפתו. בדומה לשני אלבומיו הקודמים, "ועכשיו לחלק האומנותי" ו"תוך כדי תנועה", האלבום הופק על ידי ישי סוויסה, וחלקו, בשיתוף עם מפיקים נוספים.

מתוך האלבום יצאו השירים "שמש שזורחת עליי" ו"תהום" כסינגלים שיווקיים לתחנות הרדיו הישראליות.

## ביקורות

האלבום קיבל ביקורות מעורבות. באתר "הארץ" נכתב כי פלוטניק ויתר על הכעס ביצירתו, אך שילם על כך מחיר אמנותי גבוה, והאלבום תואר כבינוני ופושר. ב"ידיעות אחרונות", המבקר אמיר שוורץ כתב כי פלוטניק מנסה לתת את זווית הראייה שלו על המצב מאז פרוץ המלחמה. חלק מהשירים זוכים לשבחים, אך הם מעטים מדי. ב-"ynet", גיא לייבה הביע אכזבה מהאלבום, וטען כי פלוטניק, המייצג את האנדרדוג בישראל, מנסה לפנות לקהל רחב יותר, אך המוזיקה אינה חודרת ללב. עם זאת, הוא מציין כי ישנם שירים כנים ונהדרים באלבום, כמו "תהום", "אין מה לחפש בחוץ" ו"יש לך אותי".

## רשימת רצועות

## קישורים חיצוניים

* 

## הערות שוליים

קטגוריה:אלבומי רביד פלוטניק
קטגוריה:אלבומים בעברית
קטגוריה:אלבומים שהופקו על ידי דודו טסה
קטגוריה:אלבומים שהופקו על ידי ישי סוויסה
קטגוריה:אלבומי חברת נענע דיסק
איב מיסי

**איב תיירי מיסי** (בצרפתית: **Yves Thierry Missi**; נולד ב-14 במאי 2004) הוא כדורסלן קמרוני בקבוצת ניו אורלינס פליקנס מליגת ה-NBA. הוא שיחק בליגת המכללות עבור קבוצת ביילור ברס.

## ראשית חייו
מיסי נולד ב-14 במאי 2004 בבלגיה, אך גדל ביאונדה, קמרון. הוא עבר לארצות הברית ב-2021 והחל ללמוד באקדמיית ווסט נוטינגהאם במרילנד. מאוחר יותר עבר לפרוליפיק פרפ בנאפה, קליפורניה, וממוצעיו היו 9.3 נקודות, 8.7 ריבאונדים ו-1.3 חסימות למשחק. כגיוס ברמת חמישה כוכבים, הוא היה מבוקש מאוד ודורג על ידי ESPN כשחקן השני בטיבו בקליפורניה, ה-13 בטיבו בארצות הברית והסנטר השלישי בטיבו.

מיסי שיחק בנייקי הופ סאמיט ב-2023 וזכה ב-Grind Session World Championship עם פרוליפיק פרפ, וזכה בכרטיס לשלב הגמר הארצי של התיכונים. הוא גם שיחק בליגת הנייקי אלית לכדורסל נוער (EYBL) וממוצעיו היו 12.7 נקודות, 9.9 ריבאונדים ו-2.8 חסימות למשחק עם ה-PSA קרדינלס. הוא התחייב לשחק בכדורסל מכללות עבור ביילור ברס בעונת 2023/2024.

## קריירת מכללות
מיסי הרשים מוקדם בעונת 2023/2024 עם הברס וממוצעיו היו 10.7 נקודות, 5.6 ריבאונדים ו-1.5 חסימות למשחק. לאחר עונת השנה הראשונה שלו, הוא הכריז על כוונתו להירשם לדראפט ה-NBA של 2024 וקיבל הזמנה לחדר הירוק.

## קריירה מקצועית
### ניו אורלינס פליקנס (2024–הווה)
ב-26 ביוני 2024 נבחר מיסי במקום ה-21 על ידי ניו אורלינס פליקנס בדראפט ה-NBA של 2024, וב-8 ביולי הוא חתם עם הפליקנס.

ב-23 באוקטובר ערך מיסי את הופעת הבכורה שלו ב-NBA, עם 12 נקודות, 7 ריבאונדים, 3 חסימות, אסיסט אחד וחטיפה אחת בניצחון 123–111 על שיקגו בולס.

## קישורים חיצוניים

## הערות שוליים

קטגוריה:כדורסלנים קמרונים
קטגוריה:כדורסלני אוניברסיטת ביילור
קטגוריה:כדורסלני ניו אורלינס פליקנס
קטגוריה:בחירות דראפט של ניו אורלינס פליקנס
קטגוריה:קמרונים שנולדו ב-2004
מתילן בלו

ממוזער|מתילן בלו
**מתילן בלו** (**Methylene Blue**) היא תרופה לטיפול במתהמוגלובינמיה. היא משווקת תחת השם מתילן בלו, אורלן בלו, פרוב-בלו.

## שימוש רפואי
מתילן כחול משמש כתרופה לטיפול במתהמוגלובינמיה, תופעה שבה רמות גבוהות של מתהמוגלובין מצויות בדם. התרופה מחזרת את יון ברזל (⁺Fe³) בהמוגלובין לברזל (⁺Fe²), ומשיבה את ההמוגלובין לתפקודו התקין. מתילן כחול נחשב לטיפול יעיל במקרים בהם רמת המתהמוגלובין עולה על 30% או כאשר ישנם סימפטומים למרות טיפול בחמצן.
בעבר שימש גם לטיפול בהרעלת ציאניד וזיהומים בדרכי השתן, אך שימושים אלו אינם מומלצים עוד.

## מנגנון פעולה
התרופה פועלת על ידי חיזור כימי של ברזל פרי (⁺Fe³) בהמוגלובין לברזל פרו (⁺Fe²), ובכך משיבה את ההמוגלובין לתפקודו התקין.

## תופעות לוואי
* כאבי ראש
* בחילות
* הקאות
במהלך הריון, השימוש במתילן כחול עלול להזיק לעובר, אך אי שימוש בתנאים מסוימים עשוי להיות מסוכן יותר.

## התוויות נגד
* רגישות יתר חמורה למתילן בלו או לתיאזין (Thiazin) אחרים.
* מחסור ב-G6PD.
* סיכון לאנמיה המוליטית.

## אינטראקציות עם תרופות אחרות
יש קונטראינדיקציה לשילוב עם: ציפרוהפטדין (Ciproheptadine), דסוונלפקסין (Desvenlafaxine),דאוטרבנזין (Deutetrabenazine), פלואוקסטין (Fluoxetine), וורטיוקסטין (Vortioxetine).

## לקריאה נוספת
https://pubchem.ncbi.nlm.nih.gov/compound/Methylene-Blue

## קישורים חיצוניים

## הערות שוליים

קטגוריה:תרופות לפי א'-ב'
תומאס סיניקסון

**תומאס סיניקסון**, באנגלית **Thomas Sinnickson**, הוא שמם של שני מדינאים אמריקאים מניו ג'רזי שנולדו במאה ה-18 ומתו במאה ה-19.

סיניקסון, תומאס
קלמנט הול סיניקסון

**קלמנט הול סינניקסון** (באנגלית: **Clement Hall Sinnickson**; 16 בספטמבר 1834 – 24 ביולי 1919), היה פוליטיקאי אמריקאי חבר המפלגה הרפובליקנית, שכיהן כחבר בית הנבחרים של ארצות הברית, שם ייצג את מחוז הקונגרס הראשון של ניו ג'רזי בין השנים 1875–1879. הוא נינו של תומאס סיניקסון, שכיהן גם כחבר בית הנבחרים מניו ג'רזי.

## ביוגרפיה
סיניקסון נולד ב-16 בספטמבר 1834 בסיילם, ניו ג'רזי, למד בבתי ספר פרטיים ובמכון הפוליטכני רנסלר, לפני שסיים את לימודיו ביוניון קולג', ניו יורק, ב-1855. בזמן לימודיו הוא הפך לחבר באחוות טתא דלתא כי. לאחר לימודיו במכללה, הוא למד משפטים, התקבל ללשכת עורכי הדין בשנת 1858, והחל את עיסוקו בעריכת דין בסיילם. במהלך מלחמת האזרחים שירת סיניקסון כקפטן בצבא האיחוד. הוא נבחר כרפובליקני לקונגרסים ה-44 וה-45, וכיהן בתפקיד מ-4 במרץ 1875 ועד 3 במרץ 1879. לאחר תקופתו בוושינגטון, הוא חזר לעסוק בעריכת דין בסיילם. הוא שימש גם כציר בוועידה הלאומית הרפובליקנית של 1880, ומונה לשופט של בית המשפט לתביעות נפוצות ב-1896 ומונה מחדש ב-1901 וב-1906.

סיניקסון מת בסיילם, ניו ג'רזי ב-24 ביולי 1919, ונקבר בבית הקברות האפיסקופלי של סנט ג'ון.

## קישורים חיצוניים
* 
* 

קטגוריה:אמריקאים ילידי ניו ג'רזי
קטגוריה:בוגרי מכללת יוניון
קטגוריה:עורכי דין אמריקאים במאה ה-19
קטגוריה:שופטי בתי המשפט של מדינת ניו ג'רזי
קטגוריה:חברי בית הנבחרים של ארצות הברית מניו ג'רזי
קטגוריה:חברי בית הנבחרים של ארצות הברית מטעם המפלגה הרפובליקנית
קטגוריה:אמריקאים שנולדו ב-1834
קטגוריה:אמריקאים שנפטרו ב-1919
נור א-דין נעסאן

**עלי נור א-דין נעסאן** (בערבית: **علي نور الدين النعسان**, תעתיק מדויק: עלי נור אלדין אלנעסאן), המוכר גם בכינויו **אבו חמזה** (**أبو حمزة**) הוא ראש המטה הכללי של הכוחות המזוינים של סוריה.

## ביוגרפיה
נעסאן הוא בן למשפחה עלווית ונולד בעיירה  במחוז חמה, סוריה.

את לימודיו האקדמיים עשה באקדמיה הצבאית של סוריה והחל את הקריירה הצבאית שלו כקצין בצבא סוריה. בהמשך פיקד על יחידות חיל רגלים ושריון.

בשנת 2017 הוא ערק לארגון המורדים היאת תחריר א-שאם והשתתף וכן גם הוביל קרבות נגד שלטונו של בשאר אל אסד. בעיקר בצפון סוריה. בהמשך היה אחד מראשי הארגון.

### כהונת רמטכ"ל
ב-9 בינואר 2025, פורסם כי הוא מונה לרמטכ"ל המטה הכללי הסורי החדש.

## ראו גם
* מורהף אבו קסרה – שר ההגנה.
## הערות שוליים

קטגוריה:ראשי המטה הכללי של צבא סוריה
קטגוריה:אנשי צבא סורים
קטגוריה:סוריה: צבא וביטחון
קטגוריה:טרוריסטים סורים
היונים השחורות

**היונים השחורות** (באנגלית: **Black Doves**) היא סדרת ריגול בריטית שעלתה לראשונה ב-5 בדצמבר 2024 בנטפליקס.

## עלילה
הסדרה עוקבת אחר הלן ווב (קירה נייטלי), אשתו של שר ההגנה הבריטי ואם מסורה, שמנהלת חיים כפולים כמרגלת עבור ארגון סודי בשם "היונים השחורות". כאשר המאהב שלה נרצח, היא חוברת למתנקש וידיד ותיק, סם (בן וישו), במטרה לגלות את האמת ולנקום.

## דמויות ושחקנים

* **הלן ווב** (קירה נייטלי) – אשתו של פוליטיקאי ואם מסורה, ובמקביל מרגלת עבור ארגון סודי בשם "היונים השחורות". לאחר רצח המאהב שלה, היא יוצאת לחשוף את האמת ולהגן על משפחתה.
* **סם** (בן וישו) – מתנקש מיומן וחבר ותיק של הלן, שנשלח להגן עליה לאחר רצח המאהב שלה. הוא מתמודד עם עבר מורכב ועם אתגרים אישיים במהלך המשימה.
* **ריד** (שרה לנקשייר) – המפעילה של הלן בארגון "היונים השחורות". היא מציגה חזות קשוחה אך גם מכילה, ומשמשת כדמות סמכותית ומנחה עבור הלן וסם.
* **ג'ייסון** (אנדרו קוג'י) – המאהב של הלן, שנרצח בתחילת הסדרה. מותו מניע את  ההתרחשויות המרכזיות בעלילה, כאשר הלן יוצאת לנקום את מותו.
* **וואלאס** (אנדרו באקן) – בעלה של הלן, פוליטיקאי בכיר (שר ההגנה הבריטי), שאינו מודע לחיים הכפולים של אשתו ולמעורבותה בארגון סודי.
* **מייקל** (אומארי דאגלאס) – בן זוגו לשעבר של סם, המסייע להלן וסם במשימתם.
* **סטיבן יאריק** (סם טרוטון) – מפכ"ל המשטרה וחברם הקרוב של הזוג וואלאס. מעורב אף הוא בקונספירציה הפוליטית ובאירועים המתרחשים סביב הלן וסם.

## הפקה
בין השנים 2020–2023, נטפליקס השקיעה 4.8 מיליארד ליש"ט בעיקר בהפקת סדרות וסרטים, והכריזה על שלוש הפקות בבריטניה: "היונים השחורות", לצד הסרט "הבנק של דייב"  והסדרה "Department Q". "היונים השחורות" מופקת על ידי חברות ההפקה Noisy Bear ו-Sister.

צילומי הסדרה החלו בבריטניה באוקטובר 2023. נטפליקס אישרה עונה שנייה לסדרה, להפתעת היוצר ג'ו ברטון.

## ביקורות

הסדרה זכתה לביקורות חיוביות, במיוחד על משחקה של קירה נייטלי. מבקרים ציינו שהיא מצליחה להוכיח שהיא אחת השחקניות הטובות והלא מספיק בולטות של דורנו.

בביקורת שפורסמה על ידי רועי אבן באתר Tvbee, צוין כי נייטלי היא הנכס המרכזי של הסדרה, ושבלעדיה היא הייתה חסרת ערך ואילו בעוד דמויות נוספות כמו ריד וסאם משוחקות היטב, הן אינן מביאות חידוש לעומת סדרות ריגול אחרות. בנוסף, נכתב כי הסדרה משתמשת בקלישאות עלילתיות שחוזרות על עצמן בז'אנר, כמו שיחות טלפון רגשיות במהלך מנוסה או סצנות סקס בנקודות דרמטיות, אך שלמרות הקלישאות, הסדרה מצליחה בזכות נייטלי שמוסיפה לה ערך ייחודי ואיכותי. בביקורת נוספת שפורסמה על ידי דורון ברוש ב"מעריב אונליין", נכתב כי "היונים השחורות" היא סדרה מצוינת בזכות דמויות טובות ועלילה אינטנסיבית וכי היא מצליחה לרגש ולשלב אלמנטים רגשיים באפקטיביות.

בביקורת שנכתבה על ידי ניר וולף ופורסמה ב"ישראל היום", נכתב כי לסדרה אין ייחודיות רבה, מכיוון שז'אנר הריגול מוצף בתכנים דומים בתקופה האחרונה וכי היא מזייפת כשהיא מנסה להיות דרמה עם עומק רגשי. עם זאת, צוין שהסדרה מצליחה יותר בזכות סצנות האקשן, המתח והמסתורין וכי האינטראקציה בין נייטלי לבן וישו היא אחד מהיבטיה החזקים.

### פרסים ומועמדויות

## קישורים חיצוניים

## הערות שוליים

קטגוריה:סדרות מתח בריטיות
קטגוריה:תוכניות טלוויזיה באנגלית
קטגוריה:תוכניות טלוויזיה שעלו לשידור בשנות ה-2020
קטגוריה:נטפליקס: תוכניות וסדרות
קטגוריה:תוכניות טלוויזיה שמתרחשות בלונדון
מקלע MG 131

**מקלע MG 131** (בגרמנית: **Maschinengewehr 131**) היה מקלע גרמני בקוטר 13 מ"מ, שפותח על ידי ריינמטאל ב-1938 ונוצר בין השנים 1940-1945. מקלע זה תוכנן לשימוש במטוסי לופטוואפה, והורכב במגוון תצורות, כולל הרכבות קבועות, גמישות וצריחים, גם כיחיד וגם בתצורת מקלע כפול. בנוסף, נבנה ברישיון ביפן עבור הצי היפני הקיסרי תחת השם "מקלע מסוג 2"

המקלע היה מדויק יחסית עם סטיית ירי של 35 על 45 ס"מ ב-100 מ', והקנה שלו התבלה פחות מהר בהשוואה לכלי נשק אחרים. חיי הקנה היו 17,000 סיבובים, מה שאפשר ירי ממושך עם בלאי מועט.

המקלע הותקן במטוסי קרב גרמניים כמו מסרשמיט Bf 109, Me 410, פוקה-וולף Fw 190 ו-יונקרס Ju 88.

## נתונים טכניים
ממוזער| תחמושת 13 מ"מ MG 131 ו-20 מ"מ MG 151/20
* משקל: 
* אורך: 
* מהירות לוע: 
* קצב האש: 900 סל"ד AP-API; 930 סל"ד HEF-HEFI-I
* דיוק: פריסה של 35 על 45 ס"מ ב-100 מ'
* חיי חבית: 17,000 סיבובים

## מפרטי תחמושת
מקלע MG 131 הוא המשתמש הבלעדי של מחסנית *13×64 מ"מ בי* בעלת דריכה חשמלית.

## קישורים חיצוניים

## הערות שוליים

קטגוריה:מקלעים גרמניים
קטגוריה:נשק קל גרמני במלחמת העולם השנייה
I Follow Rivers

**"I Follow Rivers"** (בעברית: **"אני עוקבת אחר נהרות"**) הוא שיר של הזמרת השוודית ליקה לי מתוך אלבום האולפן השני שלה "Wounded Rhymes" משנת 2011. השיר הופק על ידי ביורן איטלינג, חבר להקת "פיטר ביורן וג'ון" , ויצא לאור ב-21 בינואר 2011 כסינגל השני מהאלבום.
הדי.ג'יי-מפיק הבלגי, סטפן פאסאנו, המכונה "הקוסם" , ערך רמיקס ועיבוד מחדש לשיר בשנת 2011, שהגיע למקום הראשון בבלגיה, גרמניה, איטליה, פולין ורומניה, למקום השני בשווייץ, אוסטריה, אירלנד והולנד, ולמקום הרביעי בצרפת.
הלהקה הבלגית טריגרפינגר  ביצעה גרסת כיסוי לשיר בשנת 2012, והגיעה למקום הראשון באוסטריה, בלגיה והולנד.
הזמרת רוני אלטר הוציאה לשיר גרסת כיסוי אקוסטית בשנת 2016.

## וידאו קליפ
הקליפ לשיר, שבוים על ידי טאריק צאלח וצולם בנארשולמן  שבאי השוודי גוטלנד, מציג את לי בגלימה שחורה ורעלה רודפת אחרי גבר (השחקן השוודי-לבנוני פארס פארס) בנופים מושלגים. הסרטון זכה לכ-94 מיליון צפיות, נכון לינואר 2025.

## גרסת טריגרפינגר
הלהקה הבלגית טריגרפינגר ביצעה גרסת כיסוי לשיר "I Follow Rivers" במהלך תוכניתו של גיל בילן בתחנת הרדיו ההולנדית 3FM. גרסת טריגרפינגר שוחררה כסינגל ב-24 בפברואר 2012, והגיעה למקום הראשון במצעד הסינגלים באוסטריה, בלגיה והולנד, תוך שהיא מגיעה למקום התשיעי בגרמניה ולמקום השבעה-עשר בשווייץ.

## גרסאות אחרות ושימוש במדיה
* להקת האינדי רוק האמריקאית Plain Jane Automobile  ביצעה גרסת כיסוי לשיר בפברואר 2012.
* הרמיקס של הדי-ג'יי "הקוסם", הופיע בסרט הצרפתי "חלודה ועצם" משנת 2012, וכן בסרט "כחול הוא הצבע החם ביותר" משנת 2013.
* השיר הופיע בפרק השלישי של העונה התשיעית של סדרת הטלוויזיה "".
* ג'ייסון איסבל ואמנדה שיירס ביצעו גרסת כיסוי לשיר במיני-אלבום בן שני שירים משנת 2015 בשם "Sea Songs".
* השיר שימש בפרסומת משנת 2016 לבושם החדש של מותג האופנה האמריקאי טומי הילפיגר,"The Girl", בהשתתפות דוגמנית העל ג'יג'י חדיד.
* הרמיקס של הקוסם מופיע במשחק הווידאו Forza Horizon 3 משנת 2016.
* הזמרת-יוצרת הישראלית רוני אלטר בליווי המפיק המוזיקלי אלון לוטרינגר, הוציאה גרסת כיסוי אקוסטית בשנת 2016.
* בשנת 2021, הזמר הבריטי ויל יאנג ביצע גרסת כיסוי לשיר באלבומו "Crying on the Bathroom Floor".

## קישורים חיצוניים
* 
* 20px I Follow Rivers, באתר המוזיקה Spotify **(באנגלית)**
* 44px I Follow Rivers, באתר המוזיקה אפל מיוזיק **(באנגלית)**
* 55px I Follow Rivers, באתר המוזיקה Tidal **(באנגלית)**
* 20px I Follow Rivers, באתר המוזיקה Musixmatch **(באנגלית)**
* 20px I Follow Rivers, באתר המוזיקה SoundCloud **(באנגלית)**

#### הביצוע של ליקה לי
* 

#### גרסת רמיקס "הקוסם"
* 

#### גרסת טריגרפינגר
* 

#### גרסת רוני אלטר
* 

#### גרסת ויל יאנג
* 

## הערות שוליים

קטגוריה:שירי רוני אלטר
קטגוריה:שירים באנגלית
קטגוריה:שירים על נהרות
קטגוריה:סינגלים שהגיעו למקום הראשון באוסטריה
קטגוריה:סינגלים שהגיעו למקום הראשון בגרמניה
קטגוריה:סינגלים שהגיעו למקום הראשון ביוון
קטגוריה:סינגלים שהגיעו למקום הראשון באיטליה
קטגוריה:סינגלים שהגיעו למקום הראשון בפולין
קטגוריה:סינגלים שהגיעו למקום הראשון ברומניה
קטגוריה:שירים שנכתבו על ידי ריק נואלס